השוואת מחירים בחירת בית אבות – כיצד?
בית אבות , כמו כל מקום טיפולי אחר, זקוק לאישורים מיוחדים כדי לפעול: אישורים ממכבי האש, מן המשטרה, ממשרד הבריאות. הוא צריך להיות בנוי באופן שיתאים למחיית אנשים מבוגרים, ולהיות מותאם לצורכי בטיחות וביטחון ולחיים של קבוצה גדולה של אנשים. אך מעבר לדברים אלה, אשר לכאורה נראים בנאליים, יש עוד כמה דברים אותם יש לבדוק בטרם בוחרים בית אבות .
בית אבות הוא מקום בו מטפלים באנשים מבוגרים, לכן יש לבדוק כמה אחים ואחיות יש במקום. מה היא הכשרתם ומה היחס שהם מעניקים למטופלים. כמו כן יש לבדוק האם יש רופא במקום, והאם המקום מקושר לבית חולים מסוים. ישנם בתי אבות, שיש בהם מחלקה סיעודית מיוחדת, במידה ויש צורך בה. חשוב לבדוק האם היא פעילה ומה מצבה.
בנוסף, יש לבדוק מה מציע בית האבות לגרים בו. ישנם בתי אבות המציעים יותר חוגים ופעילויות, זאת מתוך הכרה שרק כך יוכלו הדיירים להתנתק ממצבם ולעסוק בפעילויות אשר יגרמו להם לא לדעוך. מובן שאם בית האבות ממוקם במקום מרכזי, ויש לו גינה או חצר גדולה, יכול הדבר לעזור ולאפשר לדיירים ליהנות יותר מהמגורים בו.
מאחר ובכוונתכם לבקר את הוריכם בבית האבות, כדאי לבדוק היכן ממוקם המקום, והאם יש באפשרותכם להגיע אליו בכל עת שתרצו או תדרשו. הנגישות למקום חשובה לא רק עבורכם, אלא גם במידה וחס וחלילה, יש צורך לשירותים רפואיים להגיע אליו. חשוב שבית האבות ימוקם במקום מרכזי מיחד ולא צפוף מאידך.
בחירתו של בית אבות צריכה להיעשות תוך התייעצות עם אנשי מקצוע, ורצוי מאוד לשתף גם את ההורים בהחלטה, על מנת שירגישו נוח במקום ויבואו אליו מרצון.